als_Latn dik_Latn sna_Latn
Libri “Sëmundjet e dhëmbit”, pjesa e parë, botim i plotësuar, i profesorit të Universitetit të Prishtinës, Veton I. Hoxha, sapo ka dalë nga shtypi.
Në këtë libër universitar, i cili, në radhë të parë, është shkruar dhe u shërben studentëve të Universitetit të Prishtinës për përgatitje të provimit nga lënda e Stomatologjisë, profesor Hoxha shumë hollësisht dhe shkencërisht, edhe me ilustrime, ka trajtuar morfologjinë e dhëmbit, topografinë e tij, kariesin dhe etiopatogjenezën e tij, klasifikimin e kariesit, mjekimin e sëmundjeve të dhëmbit dhe të kariesit, separimin e dhëmbëve, ekzaminimet klinike dhe diagnostifikimin e sëmundjeve të dhëmbit, sterilizimin e instrumenteve, pastaj mbushjen e dhëmbëve, se si duhet të jetë kabineti i një stomatologu, çfarë duhet të ketë aty dhe çfarë jo.
Meqë ka rëndësi të madhe dhe libra të tillë në gjuhën shqipe ka shumë pak, “Sëmundjet e dhëmbit”, në vend të një doracaku dhe fjalori për dhëmbin, duhet ta ketë çdo stomatolog, çdo familje që kujdeset për rritje të shëndoshë të fëmijëve.
Këtë libër, nga data 6-11 qershor, e gjeni në Panairin e Librit në Prishtinë, në stendën e shtëpisë botuese “Armagedoni”.
als_Latn als_Latn als_Latn als_Latn